ລາຍງານຂ່າວເວົ້າວ່າ bin Laden ວາງແຜນ ສັງຫານ ປ. ໂອບາມາ
ຂ່າວໜັງສືພິມ Washington Post ເວົ້າວ່າ ນາຍ bin Laden ໄດ້ວາງແຜນ ທີ່ຈະທໍາການລອບສັງຫານ ປະທານາທິບໍດີສະຫະລັດ ທ່ານບາຣັກ ໂອບາມາ.
ໜັງສືພິມທີ່ສຳຄັນສະບັບນຶ່ງຂອງສະຫະລັດລາຍງານວ່ານາຍ Osama bin Laden ໄດ້ ສັ່ງໃຫ້ກຸ່ມກໍ່ການຮ້າຍ al-Qaida ສັງຫານປະທານາທິບໍດີສະຫະລັດ ທ່ານບາຣັກ ໂອບາ ມາ ແລະນາຍພົນ David Petraeus ຊຶ່ງເວລານັ້ນເປັນຜູ້ບັນຊາການທະຫານສະຫະລັດ ຢູ່ໃນອັຟການິສຖານ ນັກຂຽນຄໍລັມຂອງໜັງສືພິມ Washington Post ນາຍ David Ignatius ລາຍງານ ໃນ ວັນສຸກວານນີ້ວ່າ ເອກກະສານ ທີ່ໄດ້ມາຈາກບ້ານພັກຂອງນາຍ bin Laden ໄດ້ກ່າວເຖິງ ແຜນການທີ່ນາຍ Bin Laden ໄດ້ຂຽນໄວ້ວ່າ ການສັງຫານທ່ານ Obama ນັ້ນຈະເປັນທີ່ ຮັບຮອງວ່າຮອງປະທານາທິບໍດີສະຫະລັດ ທ່ານ Joe Binden ຈະໄດ້ຂຶ້ນກໍາອໍານາດ ຊຶ່ງ ນາຍ bin Laden ກ່າວວ່າ ເປັນຜູ້ທີ່ “ບໍ່ມີການຕຽມພ້ອມໃດໆທັງໝົດ” ໃນການເຂົ້າຮັບ ໜ້າທີ່ ນາຍ Bin Laden ໄດ້ສະເໜີໃຫ້ຜູ້ກໍ່ການຮ້າຍຊາວປາກິສຖານ ນາຍ Ilyas Kashmiri ເປັນຜູ້ນໍາພາໃນການໂຈມຕີປະທານາທິບໍດີໂອບາມາ ນາຍ Kashmiri ໄດ້ຖືກຂ້າຕາຍໃນ ການໂຈມຕີຂອງເຮືອບີນບໍ່ມີຄົນຂັບ ໃນເດືອນມິຖຸນາແລ້ວນີ້ ເຈົ້າໜ້າທີ່ສະຫະລັດແລະນັກວິເຄາະກ່າວວ່າ ບໍ່ມີຫລັກຖານໃດໆທີ່ສະແດງໃຫ້ເຫັນວ່າກຸ່ມ ກໍ່ການ al-Qaida ເກືອບພ້ອມແລ້ວ ທີ່ຈະລົງມືປະຕິບັດຕາມຂໍ້ສະເໜີດັ່ງກ່າວນີ້